CELEX: 32020R1164
Language: bg
Date: 2020-08-06 00:00:00
Title: Регламент за изпълнение (ЕС) 2020/1164 на Комисията от 6 август 2020 година за предоставяне на временна дерогация от някои разпоредби на Регламент за изпълнение (ЕС) 2019/2072 по отношение на мерките за предотвратяване на въвеждането и разпространението в Съюза на вредителя Agrilus planipennis Fairmaire от Канада и Съединените американски щати

7.8.2020   
               
               
                  BG
               
               
                  Официален вестник на Европейския съюз
               
               
                  L 258/6
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1164 НА КОМИСИЯТА
         от 6 август 2020 година
         за предоставяне на временна дерогация от някои разпоредби на Регламент за изпълнение (ЕС) 2019/2072 по отношение на мерките за предотвратяване на въвеждането и разпространението в Съюза на вредителя Agrilus planipennis Fairmaire от Канада и Съединените американски щати
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) № 228/2013, (ЕС) № 652/2014 и (ЕС) № 1143/2014 на Европейския парламент и на Съвета и за отмяна на директиви 69/464/ЕИО, 74/647/ ЕИО, 93/85/ ЕИО, 98/57/ЕО, 2000/29/ЕО, 2006/91/ЕО и 2007/33/ЕО на Съвета (1), и по-специално член 41, параграф 2 от него,
         като има предвид, че:
         
                     (1)
                  
                  
                     Директива 2000/29/ЕО на Съвета (2) беше отменена и заменена с Регламент (ЕС) 2016/2031, а разпоредбите на нейните приложения бяха заменени с разпоредбите на Регламент за изпълнение (ЕС) 2019/2072 на Комисията (3).
                  
               
                     (2)
                  
                  
                     
                        Agrilus planipennis Fairmaire е вредител, включен в списъка в част A на приложение II към Регламент (ЕС) 2019/2072 като организъм, за който не е известно да се среща на територията на Съюза Той е включен също така в списъка на приоритетните вредители в Делегиран регламент (ЕС) 2019/1702 на Комисията (4).
                  
               
                     (3)
                  
                  
                     Съгласно информацията, събрана при два одита на Комисията в Канада и в Съединените американски щати през 2018 г., изпълнението на условията по част А, раздел I, точка 2.3, буква б) от приложение IV към Директива 2000/29/ЕО не е проверявано в достатъчна степен преди износ. Поради това съгласно Решение за изпълнение (ЕС) 2018/1959 на Комисията (5) въвеждането в Съюза на дървесина от Fraxinus L., Juglans ailantifolia Carr., Juglans mandshurica Maxim., Ulmus davidiana Planch. и Pterocarya rhoifolia Siebold & Zucc. с произход от Канада и Съединените американски щати („посочената дървесина“) се разрешава единствено при представяне на официално удостоверение съгласно част А, раздел I, точка 2.3, букви а) и в) от приложение IV към Директива 2000/29/ЕО. Срокът на действие на Решение за изпълнение (ЕС) 2018/1959 изтече на 30 юни 2020 г.
                  
               
                     (4)
                  
                  
                     С разпоредбите в точка 87 от приложение VII към Регламент (ЕС) 2019/2072 се установяват специални изисквания за предотвратяване въвеждането и разпространението в Съюза на вредителя Agrilus planipennis Fairmaire посредством дървесина с произход от определени трети държави. Разпоредбите на част А, раздел I, точка 2.3, буква б) от приложение IV към Директива 2000/29/ЕО понастоящем са отразени в точка 87, буква б) от приложение VII към Регламент (ЕС) 2019/2072.
                  
               
                     (5)
                  
                  
                     С оглед на резултатите от одитите на Комисията, проведени в Канада и в Съединените щати през 2018 г., продължава да се счита за целесъобразно въвеждането в Съюза на дървесина от Fraxinus L., Juglans ailantifolia Carr., Juglans mandshurica Maxim., Ulmus davidiana Planch. и Pterocarya rhoifolia Siebold & Zucc. с произход от тези трети държави да се разрешава единствено при представяне на официално удостоверение съгласно точка 87, букви а) и в) от приложение VII към Регламент (ЕС) 2019/2072.
                  
               
                     (6)
                  
                  
                     Настоящият регламент следва да се прилага до 30 юни 2023 г., за да се даде възможност за преразглеждане на точка 87 от приложение VII към Регламент (ЕС) 2019/2072 съобразно новите достижения на науката и техниката.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Чрез дерогация от разпоредбите в точка 87 от приложение VII към Регламент (ЕС) 2019/2072 въвеждането на територията на Съюза на дървесина от Fraxinus L., Juglans ailantifolia Carr., Juglans mandshurica Maxim., Ulmus davidiana Planch. и Pterocarya rhoifolia Siebold & Zucc. („посочената дървесина“), описана в приложението към настоящия регламент, с произход от Канада и Съединените американски щати, се разрешава единствено при представяне на официално удостоверение съгласно същата точка 87, букви а) и в).
         
         
            Член 2
            Настоящият регламент влиза в сила на третия ден след деня на публикуването му в Официален вестник на Европейския съюз.
            
            Той се прилага до 30 юни 2023 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 август 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 317, 23.11.2016 г., стр. 4.
         
            (2)  Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (ОВ L 169, 10.7.2000 г., стр. 1).
         
            (3)  Регламент за изпълнение (ЕС) 2019/2072 на Комисията от 28 ноември 2019 г. за установяване на еднакви условия за изпълнението на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията, за отмяна на Регламент (ЕО) № 690/2008 на Комисията и за изменение на Регламент за изпълнение (ЕС) 2018/2019 на Комисията (ОВ L 319, 10.12.2019 г., стр. 1).
         
            (4)  Делегиран регламент (ЕС) 2019/1702 на Комисията от 1 август 2019 г. за допълнение на Регламент (ЕС) 2016/2031 на Европейския парламент и на Съвета посредством установяване на списък на приоритетните вредители (ОВ L 260, 11.10.2019 г., стр. 8).
         
            (5)  Решение за изпълнение (ЕС) 2018/1959 на Комисията от 10 декември 2018 г. за предвиждане на дерогации от разпоредбите на Директива 2000/29/ЕО на Съвета по отношение на мерките за предотвратяване на въвеждането и разпространението в Съюза на вредителя Agrilus planipennis (Fairmaire) с дървен материал с произход от Канада и Съединените американски щати (ОВ L 315, 12.12.2018 г., стр. 27).
      
      
         
            ПРИЛОЖЕНИЕ
            
               Посочена дървесина съгласно член 1
            
            „Посочената дървесина“ означава дървесина съгласно описанието в следната таблица:
            
                        Растения, растителни продукти и други обекти
                     
                     
                        Кодове по КН
                     
                  
                        Дървесина от Fraxinus L., Juglans ailantifolia Carr., Juglans mandshurica Maxim., Ulmus davidiana Planch. и Pterocarya rhoifolia Siebold & Zucc., освен под формата на
                        
                                    —
                                 
                                 
                                    плочки, частици, стърготини, талаш, отпадъци и остатъци от дървесина, получени изцяло или частично от тези дървета,
                                 
                              
                                    —
                                 
                                 
                                    дървен опаковъчен материал под формата на каси, касетки, щайги, барабани и подобни амбалажи, обикновени палети, бокс-палети и други товароносители, подпори за палети, постелъчен материал, действително използван или не при транспорта на различни предмети, с изключение на постелъчен материал като помощен материал за пратки с дървесина, който опаковъчен материал е от дървесина от същия вид и качество като дървесината от пратката и който отговаря на същите фитосанитарни изисквания на Съюза като дървесината от пратката,
                                    като обаче се включва дървесина, която не е запазила своята естествена обла повърхност, както и мебели и други продукти, изработени от необработена дървесина,
                                 
                              
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00